Diari Oficial de la Generalitat Valenciana


Sumari del DOGV 6754, del 16-04-2012 (2012/3463)

Informació pública de la modificació puntual número 20 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3463


Data del document
:   03-04-2012

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * administració local
    * pla d'urbanisme

Informació pública de la modificació puntual número 20 del Pla General d'Ordenació Urbana. [2012/3463]  
Pel Ple de l'Ajuntament, en la sessió celebrada el dia 29 de març de 2012, en relació amb la modificació puntual núm. 20 del Pla General d'Ordenació Urbana de Xirivella, adoptà acord següent:  
  
Primer. Sotmetre, amb caràcter simultani, la present proposta de modificació puntual núm. 20 del Pla General d'Ordenació Urbana de Xirivella i l'estudi d'integració paisatgística compost pel corresponent pla de participació pública:  
a) A informació pública, per un període d'un mes, mitjançant la seua publicació en el Diari Oficial de la Comunitat Valenciana, en un diari no oficial d'àmplia difusió en la localitat, en el tauler d'anuncis i en la web de l'Ajuntament de Xirivella .   
b) A informes dels distints departaments i òrgans competents de les administracions exigits per la legislació reguladora de les seues respectives competències.   
c) Dictamen de cada un dels municipi confrontants.  
d) Informes de les empreses que gestionen o exploten infraestructures de serveis declarats essencials o d'utilitat pública (Aigües de l'Horta, Iberdrola, Cegas).  
Així mateix, el pla de participació pública es traslladarà al públic interessat, segons la definició que conté l'article 14.2 del Reglament de Paisatge.  
Segon. Durant el termini d'un mes, el projecte diligenciat de modificació puntual núm. 20 del PGOU, l'estudi d'integració paisatgística i el pla de participació pública es trobaran depositats en el Gabinet d'Informació de l'Ajuntament de Xirivella per a la consulta pública, durant l'horari de 09.00 a 14.00 hores. Així mateix, es podrà realitzar consulta en l'Oficina Tècnica d'Urbanisme de l'Ajuntament (Departament d'Urbanisme), els dimarts de 13.00 a 14.30 hores.  
Les enquestes del pla de participació pública es podran descarregar en la web municipal i es podran:  
a) Presentar en les oficines d'informació municipal.  
b) Enviar a l'adreça de correu electrònic .   
Tercer. Durant el termini anteriorment esmentat els interessats podran formular les al·legacions i presentar els documents i justificacions que estimen pertinents en defensa dels seus interessos davant del Departament d'Urbanisme. Aquestes al·legacions hauran de presentar-se en el Gabinet d'Informació o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart. Acordar la suspensió de la tramitació i l'atorgament de llicències d'activitat, de parcel·lació de terrenys, edificació i demolició i d'acords aprovatoris de nous programes en la zona afectada pel projecte de modificació puntual de planejament exposat al públic, les noves determinacions de la qual suposen modificació del règim urbanístic vigent. Aquesta suspensió tindrà una duració màxima de dos anys i s'extingirà, en tot cas, quan s'aprove definitivament la modificació sotmesa a informació  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i de les càrregues satisfetes a causa de la sol·licitud, sempre que aquesta siga conforme a l'ordenació urbanística vigent en el moment en què va ser efectuada i resulte denegada per incompatibilitat amb el nou planejament. Només en els casos prevists en les lleis serà procedent, a més, la indemnització pels perjuís irrogats per l'alteració del planejament (art. 101.6.)  
  
Xirivella, 3 d'abril de 2012.- El regidor delegat: Guillermo Garrido Jiménez.